*****

ΚΑΝΟΝΙΣΜΟΣ (ΕΟΚ) αριθ. 160/90 ΤΗΣ ΕΠΙΤΡΟΠΗΣ

της 23ης Ιανουαρίου 1990

για την τροποποίηση του κανονισμού (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 του Συμβουλίου και στο άρθρο 6 του κανονισμού (ΕΟΚ) αριθ. 857/84 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 5γ παράγραφος 7,

Εκτιμώντας:

ότι, βάσει των κανονισμών του Συμβουλίου (ΕΟΚ) αριθ. 804/68 και (ΕΟΚ) αριθ. 857/84 της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (4), είναι δυνατόν, υπό ορισμένους όρους, να προσαρμοστούν οι ολικές εγγυημένες ποσότητες του γάλακτος και των γαλακτοκομικών προϊόντων που καθορίζονται για τις παραδόσεις στους αγοραστές και για τις άμεσες πωλήσεις στην κατανάλωση·

ότι ο κανονισμός (ΕΟΚ) αριθ. 2033/85 της Επιτροπής (5) τροποποιήθηκε τελευταία από τον κανονισμό (ΕΟΚ) αριθ. 3296/89 (6) για να ληφθούν υπόψη οι διαρθρωτικές τροποποιήσεις που επηρεάζουν στην Ισπανία και στην Πορτογαλία τόσο τις παραδόσεις γάλακτος στους αγοραστές όσο και τις άμεσες πωλήσεις στην κατανάλωση· ότι ο κανονισμός (ΕΟΚ) αριθ. 3879/89 του Συμβουλίου για την τροποποίηση του κανονισμού (ΕΟΚ) αριθ. 804/68, μείωσε τις ολικές εγγυημένες ποσότητες των κρατών μελών για καθεμία από τις τρεις περιόδους των δώδεκα μηνών από 1ης Απριλίου 1989 έως 31 Μαρτίου 1992 και πρέπει να προσαρμοστεί ο κανονισμός (ΕΟΚ) αριθ. 2033/85 για να ληφθεί αυτό υπόψη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 παράγραφος 1 του κανονισμού (ΕΟΚ) αριθ. 2033/85 αντικαθίσταται από το ακόλουθο κείμενο:

«1. Από την 1η Απριλίου 1986, οι ολικές εγγυημένες ποσότητες για την Ομοσπονδιακή Δημοκρατία της Γερμανίας, το Βέλγιο, την Ισπανία, τη Γαλλία και την Ελλάδα που εμφαίνονται στο άρθρο 5γ παράγραφος 3 δεύτερο και τρίτο εδάφιο στοιχεία β) και γ) του κανονισμού (ΕΟΚ) αριθ. 804/68 προσαρμόζονται ως εξής:

(σε 1 000 τόνους)

1.2.3.4.5 // // Ολική εγγυημένη

ποσότητα // Περίοδος από

1ης Απριλίου 1987

έως 31 Μαρτίου 1988 // Περίοδος από

1ης Απριλίου 1988

έως 31 Μαρτίου 1989 // Περίοδος από

1ης Απριλίου 1989

έως 31 Μαρτίου 1990

και επόμενες

περίοδοι // // // // // // Ομοσπονδιακή

Δημοκρατία

της Γερμανίας // 23 423 // 22 987,540 // 22 753,310 // 22 519,080 // Βέλγιο // 3 211 // 3 151,120 // 3 121,861 // 3 089,751 // Ισπανία // 4 650 // 4 607,000 // 4 560,500 // 4 664,000 // Γαλλία // 25 634 // 25 221,320 // 24 964,980 // 24 708,640 // Ελλάδα // 537 // 526,260 // 520,890 // 555,520» // // // //

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιανουαρίου 1990.

Για την Επιτροπή

Ray MAC SHARRY

Μέλος της Επιτροπής //

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 378 της 27. 12. 1989, σ. 1.

(3) ΕΕ αριθ. L 90 της 1. 4. 1984, σ. 13.

(4) ΕΕ αριθ. L 378 της 27. 12. 1989, σ. 3.

(5) ΕΕ αριθ. L 192 της 24. 7. 1985, σ. 9.

(6) ΕΕ αριθ. L 320 της 1. 11. 1989, σ. 45.